section_heading: Životopis
paragraph_text: Vladimir Horvat rođen je u obitelji oca Ivana i majke Terezije, koji su osim njega imali još sina Dragu i kćer Anđelku.Mijo Ivurek, [https://www.hkv.hr/hrvatski-tjednik/32647-m-ivurek-zbogom-jednom-od-najvecih-hrvatskih-isusovaca-intelektualaca-i-domoljuba.html ''Zbogom jednom od najvećih hrvatskih isusovaca, intelektualaca i domoljuba! In memoriam patru Vladimiru Horvatu], Hrvatski tjednik'', br. 782, str. 22–24., 19. rujna 2019., hkv.hr, 25. rujna 2019., pristupljeno 28. listopada 2019. Osnovnu školu pohađao je u Koprivnici. U Družbu Isusovu stupio je 1952. godine. Nadbiskupsku klasičnu gimnaziju pohađao je od 1946. godine, a završio je 1957. godine. Od 1957. godine, pri Filozofsko-teološkome institutu Družbe Isusove u Zagrebu, pohađao je studij filozofije koji je završio 1960., a studij teologije na istome institutu pohađao je od 1961. do 1965. godine. Za svećenika zaređen je 30. srpnja 1964. godine. Pri beogradskome Filološkome fakultetu 1970. godine završio je studij južne slavistike. Godine 1975. obranio je magisterij na Filozofskom fakultetu u Zagrebu s temom iz hrvatske književnosti (Matoševa novela Camao - strukturna analiza, sinteza, interpretacija i muzikološka analogija), a mentor bio mu je Jure Kaštelan. Od 1975. do 1985. godine bio je ravnatelj je Hrvatske katoličke misije u Parizu, pokretač i urednik dvojezičnoga biltena Naš glas – Notre voix, utemeljitelj hrvatske osnovne i srednje škole te suradnik prof. dr. Henrika Hegera Juričana u Interdisciplinarnome programu hrvatskih studija za istraživanje hrvatske kulture u Centru za istraživanje poredbene književnosti na Sorbonni. Doktorirao je 1997. godine na Filozofskome fakultetu u Zagrebu tezom Jezikoslovna problematika u djelima Bartola Kašića, a mentor bio mu je Josip Bratulić.